Ο **Πιερ Νταρτού** (γαλλικά: *Pierre Dartout*, γεννημένος στις 9 Απριλίου 1954) είναι Γάλλος πολιτικός, που από τον Σεπτέμβριο του 2020 υπηρετεί ως Υπουργός Επικρατείας του Μονακό. Έχει διατελέσει Νομάρχης του Μπους-ντυ-Ρον, των Ατλαντικών Πυρηναίων, της Ζιρόντ, της Μαρν και αλλού.

Βιογραφικά στοιχεία
-------------------

Ο Πιερ Νταρτού γεννήθηκε στις 9 Απριλίου 1954 στην πόλη Λιμόζ της Γαλλίας. Αφού απέκτησε ένα πρώτο πτυχίο στο Ινστιτούτο Πολιτικών Σπουδών του Παρισιού, υπηρέτησε στις Γαλλικές Ένοπλες Δυνάμεις. Από το 1977 έως το 1980 σπούδαζε στην Εθνική Σχολή Διοίκησης της Γαλλίας και μετέπειτα ξεκίνησε την καριέρα του στην δημόσια διοίκηση της χώρας.

Διατέλεσε Νομάρχης της Γαλλικής Γουιάνας από το 1995 έως το 1997, των Ανατολικών Πυρηναίων από το 1998 έως το 2000, της Ντρομ από το 2000 έως το 2002, των Ατλαντικών Πυρηναίων από το 2002 έως το 2004, του Βαρ από το 2004 έως το 2007, του Βαλ-ντε-Μαρν από το 2010 έως το 2013, της Μαρν από το 2013 έως το 2015, της Ζιρόντ από το 2015 έως το 2017 και του Μπους-ντυ-Ρον από το 2017 έως το 2020. Στις 24 Αυγούστου 2020, παραιτήθηκε από τη θέση του Νομάρχη του Μπους-ντυ-Ρον, αφού ανακοινώθηκε επίσημα ότι θα διοριστεί ως Υπουργός Επικρατείας του Μονακό.

Η επιλογή του έγινε στις 15 Μαΐου 2020 από τον Πρίγκιπα Αλβέρτο Β΄ του Μονακό. Ο Πιερ Νταρτού ορκίστηκε και ανέλαβε τα καθήκοντά του την 1η Σεπτεμβρίου 2020, διαδεχόμενος τον Σερζ Τελ. Η ορκωμοσία πραγματοποιήθηκε ενώπιον του Πρίγκιπα Αλβέρτου στο Παλάτι του Μονακό.

Τον Μάρτιο του 2022, ο Πιερ Νταρτού δήλωσε σε συνέδριο ότι επιθυμεί να καταπολεμήσει το φαινόμενο του «ξεπλύματος» χρήματος προκειμένου να προστατευθεί η εικόνα του κράτους. Παράλληλα σημείωσε: *«Εξακολουθούμε σήμερα να εξαρτόμαστε από εξωτερικούς πόρους. Έχουμε τα μέσα να οικοδομήσουμε ένα περιβάλλον που ευνοεί την ανάπτυξη εταιρειών και νεοφυών επιχειρήσεων, που αποτελούν μέρος μιας βιώσιμης ανάπτυξης. Το Μονακό κατέχει μοναδική θέση στον τομέα του περιβάλλοντος και το γεγονός ότι η χώρα είναι προσεκτική στην καινοτομία δείχνει ότι πρέπει και μπορούμε να προσελκύσουμε καινοτόμους ανθρώπους σε αυτόν τον τομέα».*

Παραπομπές
----------

1. ↑  «Préfet de la région PACA, Pierre Dartout prendra ses fonctions à Monaco comme ministre d'Etat le 1er septembre». *France 3 Provence-Alpes-Côte d'Azur* (στα Γαλλικά). Ανακτήθηκε στις 16 Σεπτεμβρίου 2020.
2. ↑  «Pierre Dartout, prefect of the PACA region, must succeed Serge Telle as Minister of State». *La Gazette*. 15 May 2020.. Ανακτήθηκε στις 14 September 2020.
3. ↑  Brun, Raphaël (15 May 2020). «Pierre Dartout, futur ministre d'Etat». *Monaco Hebdo*.. Ανακτήθηκε στις 14 September 2020.
4. ↑  «Pierre Dartout - Who's Who». *www.whoswho.fr* (στα Γαλλικά). Ανακτήθηκε στις 16 Σεπτεμβρίου 2020.
5. ↑  «Pierre Dartout, futur ministre d'Etat». *Monaco Hebdo* (στα Γαλλικά). 21 Μαΐου 2020. Ανακτήθηκε στις 16 Σεπτεμβρίου 2020.
6. 1 2  «New Minister of State is Sworn in during Uncertain Times». *HelloMonaco* (στα Αγγλικά). 4 Σεπτεμβρίου 2020. Ανακτήθηκε στις 16 Σεπτεμβρίου 2020.
7. ↑  Casanova, Christophe (16 May 2020). «Pierre Dartout va devenir chef du gouvernement de Monaco». *La Marseillaise*.. Ανακτήθηκε στις 14 September 2020.
8. ↑
9. ↑
10. ↑
11. ↑

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 222792434
* ISNI: 0000 0003 5982 8489
* GND: 1027014984
* SUDOC: 130989177
* BNF: cb16175462g (data)

 |

 |